Søgnetunnelen

Søgnetunnelen er en motorveitunnel på E39 i Kristiansand i Agder. Byggingen startet i 2019, og den åpnet for trafikk 24. november 2022. Med sine 4040 meter er den Sørlandets lengste veitunnel.

Om tunnelen 
Tunnelen er en del av motorveistrekningen mellom Fidjane vest for Kristiansand og til Døle bru, én mil øst for Mandal. Byggingen av den 19 kilometer lange strekningen startet høsten 2018, og den åpnet i november 2022. Motorveien og tunnelen ble bygget av AF Gruppen på vegne av Nye Veier.

Tunnelen erstattet tidligere E39 gjennom Søgne, som har fire og to kjørefelt, og som går noe lenger syd enn tunnelen. Sprengningsarbeidene på Søgnetunnelen startet i april 2019, med gjennomslag 19. oktober 2020. Den er 4040 meter lang og Agders lengste veitunnel. Den neste lengste tunnelen på Sørlandet er Ravneheitunnelen i Farsund kommune med 3340 meter.

Referanser

Se også 
 Veitunneler i Norge

Veitunneler i Kristiansand